CELEX: 31990D0445
Language: el
Date: 1990-07-26 00:00:00
Title: 90/445/ΕΟΚ: Απόφαση της Επιτροπής της 26ης Ιουλίου 1990 που αφορά τις υγειονομικές προδιαγραφές και το κτηνιατρικό πιστοποιητικό για τις εισαγωγές νωπού κρέατος από την Τουρκία

Avis juridique important

|

31990D0445

90/445/ΕΟΚ: Απόφαση της Επιτροπής της 26ης Ιουλίου 1990 που αφορά τις υγειονομικές προδιαγραφές και το κτηνιατρικό πιστοποιητικό για τις εισαγωγές νωπού κρέατος από την Τουρκία  

Επίσημη Εφημερίδα αριθ. L 228 της 22/08/1990 σ. 0028 - 0030 Φινλανδική ειδική έκδοση: Κεφάλαιο 3 τόμος 33 σ. 0202  Σουηδική ειδική έκδοση: Κεφάλαιο 3 τόμος 33 σ. 0202 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1990  που αφορά τις υγειονομικές προδιαγραφές και το κτηνιατρικό πιστοποιητικό για τις εισαγωγές νωπού κρέατος από την Τουρκία  (90/445/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού και κτηνιατρικού ελέγχου κατά τις εισαγωγές ζώων του βοείου και χοιρείου είδους και νωπών κρεάτων ή προϊόιντων κρέατος από τρίτες χώρες (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 16,  Εκτιμώντας:  ότι, σύμφωνα με τις διαπιστώσεις, ύστερα απο τον έλεγχο που διεξήγαγαν κτηνίατροι της Κοινότητας και με πληροφορίες που παρείχαν οι κτηνιατρικές αρχές της Τουρκίας, φαίνεται ότι η υγειονομική κατάσταση των μονόπλων στην Τουρκία είναι γενικά καλή, ιδίως όσον αφορά τις ασθένειες που μεταδίδονται μέσω του κρέατος· ότι, ωστόσο, η μάλις ενδέχεται να υπάρχει στην Τουρκία σε κατοικίδια μόνοπλα που προορίζονται για σφαγή·  ότι είναι επιθυμητό να προβλεφθούν μέτρα για τη διαφύλαξη του κρέατος μονόπλων κατοικιδίων από τη μάλι· ότι οι κτηνιατρικές αρχές της Τουρκίας έχουν επίσημα διαβεβαιώσει ότι τα μέτρα θα εφαρμοστούν από επίσημους κνηνίατρους σύμφωνα με τους τουρκικούς κανονισμούς και ότι τα κατοικίδια μόνοπλα θα υποβληθούν σε έλεγχο·  ότι είναι αναγκαίο να περιοριστούν οι εισαγωγές σε καθορισμένες εγκεκριμένες περιοχές· ότι οι κτηνιατρικές αρχές της Τουρκίας έχουν διαβεβαιώσει ότι δεν θα κινηθούν μόνοπλα σε εγκεκριμένες επαρχίες αν προηγουμένως δεν έχουν υ:ποβληθεί σε δοκιμασία για την παρουσία actibacillus mallei, η οποία να είναι αρνητική·  ότι οι υγειονομικές προδιαγραφές και το κτηνιατρικό πιστοποιητικό πρέπει να προσαρμοστούν σύμφωνα με την υγειονομική κατάσταση των ζώων της εν λόγω χώρας μη κράτους μέλους·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι αποστολές νωπού κρέατος κατοικιδίων μονόπλων που έχουν εγκριθεί από τα κράτη μέλη για την εισαγωγή από τις ακόλουθες επαρχίες της Τουρκίας:  Amasya, Ankara, Aydin, Balikesir, Bursa, Cankiri, Corum, Denizli, Izmir, Kastamonu, Kutahya, Manisa, Usak, Yozgat και Kirikkale,  πρέπει να πληρούν τις εγγυήσεις που προβλέπονται από το κτηνιατρικό πιστοποιητικό που επισυνάπτεται στην παρούσα απόφαση και το οποίο πρέπει να συνοδεύει κάθε αποστολή.  2. Τα κράτη μέλη δεν θα επιτρέψουν την εισαγωγή κατηγοριών νωπού κρέατος από την Τουρκία εκτός από αυτές που αναφέρονται στην παράγραφο 1.  Άρθρο 2  Η παρούσα απόφαση δεν εφαρμόζεται στις εισαγωγές αδένων και οργάνων τις οποίες η χώρα προορισμού επιτρέπει με σκοπό την παρασκευή φαρμάκων.  Άρθρο 3  Η παρούσα απόφαση εφαρμόζεται από την 1η Σεπτεμβρίου 1990.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 26 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 395 της 30. 12. 1989, σ. 13.  ΠΑΡΑΡΤΗΜΑ  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων μονόπλων που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός υγειονομικού πιστοποιητικού (2)  Χώρα εξαγωγής : Τουρκία  Υπουργείο:  Υπηρεσία:  Στοιχεία:  (προαιρετικό)  Ι. Ταυτότητα του κρέατος:  Κρέας από κατοικίδια μόνοπλα:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) (2) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ: (Χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση:  Ο υπογεγραμμένος επίσημος κτηνίατρος βεβαιώνω ότι το ανωτέρω αναφερόμενο νωπό κρέας προέρχεται από ζώα τα οποία:  - γεννήθηκαν, μεγάλωσαν και σφάχθηκαν στην επικράτεια της Τουρκίας και τα οποία, κατά τους προηγούμενους έξι μήνες ή από τη γέννησή τους παρέμειναν σε μία από τις ακόλουθες επαρχίες:  Amasya, Ankara, Aydin, Balikesir, Bursa, Cankiri, Corum, Denizli, Izmir, Kastamonu, Kutahya, Manisa, Usak, Yozgat και Kirikkale,  - μεταφέρθηκαν στο σφαγείο με πρόσφατο πιστοποιητικό υγείας και προέλευσης,  - φέρουν, σύμφωνα με τις νόμιμες διατάξεις σήμα που αναφέρει την περιοχή προέλευσης,  - έχουν υποβληθεί σε ενδοδερμική δοκιμασία για την παρουσία actinobacillus mallei την οποία πραγματοποίησε ένας επίσημος κτηνίατρος σύμφωνα με τους κανονισμούς της κτηνιατρικής υπηρεσίας της Τουρκίας με αρνητικά αποτελέσματα εντός 15 ημερών πριν από τη σφαγή τους,  και  - μετά τη δοκιμασία για την παρουσία actibacillus mallei, δεν έχουν έρθη σε επαφή, πριν από τη σφαγή τους, με ζώα τα οποία δεν πληρούν τους απαιτούμενους όρους για εξαγωγή του κρέατός τους στην Κοινότητα.  1.2.3 //  // Έγινε στ   // στις   //   // (τόπος)  // (ημερομηνία)  1.2 //   // Σφραγίδα  (Υπογραφή του επίσημου κτηνιάτρου)  (Ονοματεπώνυμο του υπογράφοντος με κεφαλαία, τίτλος και ιδιότητα)  (1) Νωπό κρέας: όλα τα τμήματα των κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμία επεξεργασία συντήρησης. Διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση,κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τρένου ή τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως, και για τα πλοία το όνομα.